Kulturni centar Osijek, Kneza Trpimira 2/A, 31000 Osijek OIB: 32129097612, zastupan po ravnatelju Ivanu Kristijanu Majiću raspisuje

**JAVNI POZIV ZA** **davanje u zakup sajamskih kućica za pružanje djelatnosti prigodne prodaje i ugostiteljskih usluga te promociju vlastitih proizvoda na manifestaciji „Advent u Osijeku 2023“**

1. **PREDMET POZIVA**
2. Manifestacija „Advent u Osijeku 2023“ održat će se u razdoblju od 1. prosinca 2023. do 31. prosinca 2023. u Osijeku na lokacijama Trg Juraja Križanića i Franjevačka ulica.
3. Organizatori manifestacije „Advent u Osijeku 2023.“ su Grad Osijek, Turistička zajednica grada Osijeka i Kulturni centar.

Sudjelovanje podrazumijeva izlaganje, prodaju i prezentaciju autohtonih proizvoda i usluga te prezentaciju gastronomske ponude.

1. **ZONE I CIJENE**

**A) Zona – Trg Jurja Križanića**

**Ugostiteljska djelatnost - 5 kućica**

**Kućica broj 1.**

Ugostiteljska ponuda mora sadržavati hranu i piće, a između ostaloga mora sadržavati **kobasicu u pecivu.**

**Kućica broj 2.**

Ugostiteljska ponuda mora sadržavati hranu i piće, a između ostaloga mora sadržavati **burgere.**

**Kućica broj 3.**

Ugostiteljska ponuda mora sadržavati hranu i piće, a između ostaloga mora sadržavati **langošice**.

**Kućica broj 4.**

Ugostiteljska ponuda mora sadržavati hranu i piće, a između mora sadržavati **gulaš** **ili sarmu.**

**Kućica broj 5.**

Ugostiteljska ponuda mora sadržavati hranu i piće, a između mora sadržavati **fritule.**

U cijenu je uključeno:

o kućica 2,70 x 2,20 m

o trošak struje sa strujnim priključkom do 3,5 kW

o odvoz otpada

o prigodno vanjsko ukrašavanje kućice

Sukladno potrebama organizatora moguća su određena odstupanja u odnosu na kartografski prikaz.

Početna cijena utvrđuje se u iznosu od 1.500,00 eura ( 11.301,75 kn) + PDV.

Cijene izražene u eurima preračunate su prema fiksnom tečaju konverzije kuna u euro 1 € = 7,53450

Ponuditelj može podnijeti zahtjev, koji je sastavni dio prijavnice, za dodatnom snagom električne energije za koju je obvezan platiti paušalni iznos s obzirom na dodatnu količinu kW.

Paušalni iznos za dodatnu snagu električne energije, izabrani ponuditelj je dužan uplatiti prilikom sklapanja ugovora.

Lokacija na kojoj će biti postavljene kućice određen je kartografskim prikazom koji je sastavni dio ovoga poziva

Najpovoljnijim ponudama smatra se pet ponuda s najviše ponuđenim iznosima, a koji ne smiju biti niži od iznosa početne cijene te koje ispunjavaju uvjete ovog javnog poziva.

Odabir kućice vrši se na način da ponuditelj s najviše ponuđenim iznosom bira kućicu te tako redom sukladno ponuđenim iznosima uz uvjet da pružaju uslugu koja se u određenoj kućici mora obavljati.

**Djelatnost prigodne prodaje - 10 kućica**

U cijenu je uključeno:

o kućica 2,0 x 1,8 m

o trošak struje sa strujnim priključkom do 3,5 kW

o odvoz otpada

o prigodno vanjsko ukrašavanje kućice

Početna cijena utvrđuje se u iznosu od 200,00 eura ( 1.506,90 kn) + PDV.

Cijene izražene u eurima preračunate su prema fiksnom tečaju konverzije kuna u euro 1 € = 7,53450 kn

Ponuditelj može podnijeti zahtjev, koji je sastavni dio prijavnice, za dodatnom snagom električne energije za koju je obvezan platiti paušalni iznos s obzirom na dodatnu količinu kW.

Paušalni iznos za dodatnu snagu električne energije, izabrani ponuditelj je dužan uplatiti prilikom sklapanja ugovora o zakupu sajamske kućice.

Lokacija na kojoj će biti postavljene kućice određen je kartografskim prikazom koji je sastavni dio ovoga poziva.

Najpovoljnijim ponudama smatra se deset ponuda s najviše ponuđenim iznosima, a koji ne smiju biti niži od iznosa početne cijene te koje ispunjavaju uvjete ovog javnog poziva.

**Obvezno radno vrijeme kućica u Zoni Trg Juraja Križanića - 1.12. - 31.12.2023..**

- od ponedjeljka do četvrtka od 16:00 do 22:00 sati

- petkom od 16:00 do 24:00 sati

- subotom od 11:00 do 24:00 sati

- nedjeljom od 16:00 do 22:00 sati

- Badnjak od 11:00 do 17:00 sati

**B) Zona – Franjevačka ulica**

**Ugostiteljska djelatnost - 8 kućica**

U cijenu je uključeno:

o kućica 2,70 x 2,20 m

o trošak struje sa strujnim priključkom do 3,5 kW

o odvoz otpada

o prigodno vanjsko ukrašavanje kućice

Početna cijena utvrđuje se u iznosu od 1.500,00 eura ( 11.301,75 kn) + PDV

Cijene izražene u eurima preračunate su prema fiksnom tečaju konverzije kuna u euro 1 € = 7,53450

Ponuditelj može podnijeti zahtjev, koji je sastavni dio prijavnice, za dodatnom snagom električne energije za koju je obvezan platiti paušalni iznos s obzirom na dodatnu količinu kW.

Paušalni iznos za dodatnu snagu električne energije, izabrani ponuditelj je dužan uplatiti prilikom sklapanja ugovora o zakupu sajamske kućice.

**Obvezno radno vrijeme kućica u Zoni Franjevačka ulica od 16:00 do 24:00 sati i to:**

Vikend 1. i 2. 12.2023.

Vikend 8. i 9. 12.2023.

Vikend 15. i 16.12. 2023.

Vikend 22. i 23.12. 2023.

Vikend 29., 30. i 31.12. 2023.

Lokacija na kojoj će biti postavljene kućice određen je kartografskim prikazom koji je sastavni dio ovoga poziva.

Najpovoljnijim ponudama smatra se osam ponuda s najviše ponuđenim iznosima, a koji ne smiju biti niži od iznosa početne cijene te koje ispunjavaju uvjete ovog javnog poziva.

1. **PRIJAVA**

Ponuditelj je dužan uplatiti jamčevinu uz ponudu na račun Grada Osijeka **IBAN: HR5023600001831200002**

Uz poziv na broj **HR68-7781-OIB UPLATITELJA-50776**

i to:

- u iznosu od 670,00 eura ( 5.048,11 kn ) za obavljanje ugostiteljske djelatnosti,

- u iznosu od 135,00 eura ( 1.017,15 kn) za obavljanje djelatnosti prigodne prodaje.

Cijene izražene u eurima preračunate su prema fiksnom tečaju konverzije kuna u euro 1 € = 7,53450 kn

Pravo podnošenja ponude imaju sve fizičke osobe i fizičke osobe – obrtnici ili osobe koje obavljaju samostalnu profesionalnu djelatnost, koji su državljani Republike Hrvatske, kao i državljani država članica Europske unije, te pravne osobe koje su registrirane u Republici Hrvatskoj i/ili državama članicama Europske unije.

Državljani država članice Europske unije ili pravne osobe registrirane u državama članicama Europske unije uz prijavu će priložiti onu dok dokumentaciju, dokaze, sredstva osiguranja, potvrde, izjave i sl. koji odgovaraju matičnoj državi Europske unije, prevedenu na hrvatski jezik od ovlaštenog sudskog tumača.

Kulturni centar sa svakim odabranim ponuditeljem sklopit će ugovor o zakupu sajamske kućice.

Ponuda mora sadržavati:

a) ispunjenu prijavnicu

b) za pravne osobe izvadak iz sudskog registra

c) za obrtnike izvadak ili rješenje iz obrtnog registra ili obrtnicu

d) za udruge rješenje o upisu u registar udruga

e) za OPG rješenje o upisu u upisnik OPG

f) za domaću radinost rješenje o upisu domaće radinosti

g) za slobodna zanimanja rješenje o upisu u registar djelatnosti

h) izjavu da nemaju dugovanja prema Gradu Osijeku

i) elektronički ispis transakcije ili potvrdu poslovne banke o uplati jamčevine

j) BON-2 ili SOL-2 -za poslovne subjekte

k) izjavu o zaštiti osobnih podataka u kojoj ponuditelj daje suglasnost na obradu i objavljivanje njegovih podataka i potvrđivanje da je upoznat i suglasan s eventualnim fotografiranjem postupka javnog otvaranja ponuda.

Rok za podnošenje ponude je sedam dana.

Ponude se podnose u pisanom obliku Kulturnom centru u zatvorenoj omotnici s naznakom :

* „NE OTVARAJ – JAVNI POZIV ZA davanje u zakup sajamskih kućica za pružanje djelatnosti prigodne prodaje na manifestaciji ADVENT U OSIJEKU 2023.“ ili
* NE OTVARAJ – JAVNI POZIV ZA davanje u zakup sajamskih kućica za pružanje ugostiteljskih usluga na manifestaciji ADVENT U OSIJEKU 2023.“

preporučenom pošiljkom ili neposrednom predajom u sjedištu Kulturnog centra, Kneza Trpimira 2A, 31 000 Osijek za trajanje radnog vremena od: ponedjeljak do petak 08:00 do 15:00 sati.

Ponude se moraju dostaviti i biti zaprimljene najkasnije do 10:00 sati u Kulturni centar 20.11.2023. bez obzira na način dostave.

Javno otvaranje ponuda održat će se 20.11.2022. s početkom u 12:00 sati na lokaciji Kulturnog centra, Kneza Trpimira 2/A, Osijek.

Javnom otvaranju ponuda imaju pravo prisustvovati ponuditelji ili njihovi ovlašteni predstavnici uz predočenje valjane punomoći (punomoć za fizičke osobe mora biti ovjerena kod javnog bilježnika).

Pristigle prijave razmotrit će tročlano Povjerenstvo za provedbu Javnog poziva.

Nepravodobne i nepotpune ponude neće se uzimati u razmatranje.

Svi ponuditelji bit će obaviješteni elektroničkom poštom o rezultatima javnog poziva u rok od dva dana od otvaranja ponuda.

Ponuditelju čija ponuda nije prihvaćena ili ponuditelju koji odustane od iste do trenutka javnog otvaranja ponuda, uplaćena jamčevina se vraća na njegov žiro račun naveden u ponudi u roku od 15 dana od dana otvaranja ponuda (bez prava na kamatu za razdoblje od njene uplate do povrata).

U slučaju da odabrani ponuditelji odustane od ponude nakon što je obaviješten o rezultatima javnog poziva, zadržava se uplaćena jamčevina te se može ponuditi sklapanje ugovora o zakupu sajamske kućice slijedećem najpovoljnijem ponuditelju.

Jamčevina ponuditelja čije je ponuda prihvaćena, vratit će se odabranom ponuditelju nakon završetka manifestacije, a u slučaju nepoštivanja odredbi ugovora o zakupu sajamske kućice ili oštećenja kućice, ista će se iskoristiti kao osiguranje za uredno ispunjenje svih ugovornih obveza odnosno za naknadu eventualne štete.

Odabrani ponuditelji dužni su pristupiti sklapanju ugovora o zakupu sajamskih kućica najkasnije do 23. 11.2023. i prethodno izvršiti uplatu cjelokupnog ponuđenog iznosa o čemu su dužni predočiti elektronički ispis transakcije ili potvrdu poslovne banke o uplati.

Odabrani ponuditelji dužni su prilikom sklapanja Ugovora o zakupu sajamskih kućica dostaviti bjanko zadužnicu i to:

o za ugostiteljsku djelatnost na iznos do 10.000,00 eura

o za prigodnu prodaju na iznos do 1.000,00 eura

Ako odabrani ponuditelj ne pristupi sklapanju ugovora o zakupu sajamske kućice, ne uplati cjelokupni ponuđeni iznos ili ne preda bjanko zadužnicu prilikom sklapanja ugovora o zakupu sajamske kućice, Kulturni centar zadržava uplaćenu jamčevinu te može ponuditi sklapanje ugovora o zakupu sajamske kućice slijedećem najpovoljnijem ponuditelju.

1. **OPĆI UVJETI**

Sukladno potrebama organizatora moguća su određena odstupanja u odnosu na kartografski prikaz.

Odabrani ponuditelji dužni su poštivati sponzorske ugovore organizatora u pogledu isključive prodaje određenih asortimana bezalkoholnih i alkoholnih pića, te u pogledu drugih promotivnih aktivnosti sponzora. (Postavljanje frižidera i sl.)

Odabrani ponuditelj je dužan za opremu i uređaje koje će postaviti na određenoj lokaciji iz Poziva, posjedovati sve ateste predviđene propisima, te imati valjani vatrogasni aparat.

Odabrani ponuditelji za ugostiteljsku djelatnost bit će u obvezi sakupljati i odlagati otpadno jestivo ulje i masti u posude za odlaganje istih. Zbrinjavanje će se obavljati po danoj uputi.

Odabrani ponuditelj kućice za ugostiteljstvo ne smije koristiti plastične proizvode za jednokratnu upotrebu (pribor za jelo (vilice, noževi, žlice, štapići za jelo), tanjuri, čaše, slamke i dr.), već smije koristiti isključivo ekološki prihvatljivu jednokratnu ambalažu za hranu i piće.

Odabrani ponuditelji dužni su uskladiti svoju djelatnost s pozitivnim zakonskim propisima RH, poštivati higijensko – tehničke uvjete kao i ishoditi sve suglasnosti nadležnih tijela koje je potrebno za obavljanje djelatnosti te poštivati propise o javnom redu i miru i komunalnom redu, polazeći od posebnosti ove manifestacije. U slučaju da inspekcija ili neki drugi nadzor nadležnih tijela utvrdi nepravilnosti u poslovanju, Kulturni centar ne snosi nikakvu odgovornost za isto.

Odabrani ponuditelj je obavezan postupati sukladno ovim općim i posebnim uvjetima i opće prihvaćenim normama ponašanja uključujući osobito propise o javnom redu i miru i posebnim propisima o komunalnom redu.

Odabrani ponuditelji za čitavo vrijeme trajanja manifestacije, odgovorni su za održavanje kućice i pripadajuće opreme te su u obvezi osigurati zaštitu od krađe i drugih oštećenja.

Kulturni centar ima pravo vršiti povremene preglede kućica, te u slučaju uočavanja nedostataka u svezi s održavanjem iste zatražiti od odabranog ponuditelja otklanjanje nedostataka u primjerenom roku koji će mu biti ostavljen. Troškovi održavanja isključivi su trošak odabranog ponuditelja, bez mogućnosti traženja njihove nadoknade od Kulturnog centra.

Odabrani ponuditelj odgovoran je za svu štetu koja nastane korištenjem kućice i pripadajuće opreme protivno njezinoj namjeni i/ili ovom javnom pozivu, bez obzira na to je li kućicu i opremu koristio on ili neka osoba po njegovom nalogu ili koja druga osoba kojoj je omogućio da se istom koristi ( ne ulazeći u pravo regresa odabranog ponuditelja prema trećoj osobi).

Odabrani ponuditelji isključivo odgovorni za sigurnost trećih osoba (gosti, zaposlenici, osoblje organizatora, službene osobe) na prostoru koji su zakupili.

Kućice i opremu danu u zakup od strane Kulturnog centra može koristiti samo odabrani ponuditelj kojem je kućica dana u zakup te istu nije dozvoljeno davati u podzakup trećim osobama.

Odabrani ponuditelj se obvezuje koristiti zakupljenom kućicom i opremom pažnjom dobrog gospodarstvenika.

Kulturni centar ovlašten je jednostrano raskinuti Ugovor o zakupu sajamske kućice i isključiti odabranog ponuditelja s manifestacije „Advent u Osijeku 2023“; za svako postupanje suprotno ovim općim i posebnim uvjetima.

Odabrani ponuditelj dužan je kućicu s pripadajućom opremom osloboditi od osoba i stvari i vratiti Kulturnom centru nakon proteka vremena manifestacije, a najkasnije do 3. siječnja 2024. godine prilikom čega će se kućica detaljno pregledati od eventualnih oštećenja te će se o tome sastaviti zapisnik.

Kulturni centar, kao voditelj obrade osobnih podataka, koristit će i dalje obrađivati podatke u svrhu provedbe pozivnog postupka za zakup kućica i prostora sukladno propisima koji reguliraju zaštitu osobnih podataka. Natječajna dokumentacija odnosno podaci o kandidatima čuvaju se godinu dana od završetka natječaja, a dulje u slučaju sudskog ili sličnog postupka, u kojem slučaju se čuvaju do završetka postupka. Nakon isteka roka čuvanja dokumentacija se uništava, s time da svaki kandidat po isteku roka čuvanja može preuzeti svoju dokumentaciju.

Kulturni centar zadržava pravo poništenja javnog poziva bez navođenja razloga poništenja.

Kulturni centar ne snosi nikakvu odgovornost prema odbijenim ponuditeljima i ne snosi nikakve troškove u svezi sa sudjelovanjem ponuditelja u nadmetanju.

Detaljne informacije mogu se dobiti u prostorijama TZ grada Osijeka, Županijska 2, 31 000 Osijek ili na broj telefona: 031 203-755, radnim danima od 8:00 - 16:00 sati ili na e-mail: [tzosijek@tzosijek.hr](mailto:tzosijek@tzosijek.hr)

U Osijeku, 13. studenog 2023.